Samsung Galaxy S8 8 Gb tezkor xotiraga ega bo‘lishi mumkin

Samsung kompaniyasi 2017-yilda flagmanlarining yangi avlodi — Galaxy S8’ni taqdim etadi, deb yozadi “Hi-tech.mail.ru” xitoylik insayderga tayanib. Smartfonlar lineykasi 8 Gb tezkor xotira va UFS 2.1 tez xotirasiga ega bo‘ladi.

Galaxy S8 lineykasida bir yo‘la ikkita model — asosiy (5 dyuym) va kattalashtirilgan Plus (6 dyuym) modellari bo‘ladi. Yangi ma’lumotga ko‘ra, ularga 8 Gb tezkor xotira o‘rnatiladi. Avvalgi flagman qurilmasi — Galaxy Note 7’da bu 4 gigabaytga teng edi.
O‘zgarishlar ichki fleshga ham tegishli bo‘ladi. Samsung flagmanlari UFS 2.1 tez xotira standartiga ega bo‘ladi. Galaxy S8’dagi protsessor 10 nanometrli texnologik jarayon bo‘yicha ishlab chiqiladi.
Galaxy S8 2017-yil aprelida Nyu-Yorkda taqdim etilishi kutilmoqda.